ดอง ดอง ดองกิ (DON DON DONKI) ในเดอะมอลล์ไลฟ์สโตร์ บางกะปิ ชั้น G นับเป็นสาขาที่เท่าไหร่ของดองกิในประเทศไทย
1. สาขาที่ 7
2. สาขาที่ 8
3. สาขาที่ 9 
4. สาขาที่ 6
คำตอบที่ถูกต้องคือ 3.  เนื่องจาก บริษัท ดองกิ (ประเทศไทย) จำกัด ในเครือบริษัท แพน แปซิฟิค อินเตอร์เนชั่นแนล โฮลดิงส์ จำกัด (PPIH) ร่วมลงนามบันทึกข้อตกลงในความร่วมมือเป็นพันธมิตรเพื่อเสริมความแข็งแกร่งทางธุรกิจกับ บริษัท เดอะมอลล์ กรุ๊ป จำกัด ประกาศจับมือพัฒนา ดอง ดอง ดองกิ (DON DON DONKI) ในเดอะมอลล์ไลฟ์สโตร์ บางกะปิ ชั้น G นับเป็นสาขาที่ 9 ของดองกิในประเทศไทย เพื่อรองรับการเติบโตของตลาดกรุงเทพฯ ฝั่งตะวันออก โดยมีกำหนดการเปิดตัวในช่วงปลายเดือนพฤศจิกายน 2566

คุณโคตะ ทามากิ ประธานกรรมการ บริษัท ดองกิ (ประเทศไทย) จำกัด กล่าวถึงความร่วมมือครั้งนี้ว่า มีวัตถุประสงค์หลักคือเพื่อให้บรรลุเป้าหมายในการขยายสาขาของดองกิให้ครอบคลุมพื้นที่ยุทธศาสตร์สำคัญทั่วกรุงเทพฯ ซึ่งที่ผ่านมาเราทำการเจรจากับทางเดอะมอลล์ กรุ๊ป เกี่ยวกับการเปิดสาขาใหม่ในพื้นที่ศูนย์การค้าและห้างสรรพสินค้าในเครือฯ เดอะมอลล์ กรุ๊ป อย่างต่อเนื่องมาหลายปี ก่อนจะได้ข้อสรุปร่วมกันในการเปิดสาขาที่เดอะมอลล์ไลฟ์สโตร์ บางกะปิ เป็นแห่งแรกอย่างเป็นทางการ

เนื่องจากเป็นศูนย์การค้าชั้นนำ ที่เป็นจุดศูนย์กลางที่ผู้คนมากมายต่างหลั่งไหลมารวมตัวกันของย่านบางกะปิ อีกทั้งยังอยู่ในย่านชุมชนขนาดใหญ่จึงมีการเดินทางสะดวกสบาย เชื่อมต่อได้ทั้งทางรถยนต์ รถไฟฟ้า และเรือโดยสาร ส่งผลให้ในแต่ละวันมีปริมาณผู้ใช้บริการในพื้นที่เป็นจำนวนมาก